CONSILIUL LOCAL AL MUNICIPIULUI CRAIOVA

HOTĂRÂREA NR. 182
         Consiliul Local al Municipiului Craiova, întrunit în şedinţa ordinară din data de 27.03.2008.

Având în vedere raportul nr.44375/2008 întocmit de Direcţia Urbanism şi Amenajarea Teritoriului prin care se propune modificarea  Hotărârii Consiliului Local al Municipiului Craiova nr. 252/2007 prin care s-a aprobat Planul Urbanistic Zonal referitor la construirea unei clădiri, cu regim de înălţime 2S+P+11, cu destinaţia de birouri, în municipiul Craiova, str. Unirii ,nr.85 şi rapoartele comisiilor de specialitate ale Consiliului Local al Municipiului Craiova nr. 118,119,124,127,128/2008;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

          În temeiul art.36 alin.2 lit. c coroborat cu alin.5 lit c şi art.45 alin. 2 lit. e din Legea nr.215/2001, republicată, privind administraţia publică locală;

HOTĂRĂŞTE:

Art.1. Se modifică Hotărârea Consiliului Local al Municipiului Craiova nr. 252/2007 cu privire la indicele CUT (de la 4,04 la 5,60), conform  anexei care face parte integrantă din prezenta hotărâre .

Art.2. Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

	    PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	   Nicolae Sidor MARINESCU          
	  Nicoleta MIULESCU

